Kako se žiriju najviše svidjelo rješenje Bona i Grakalića oni odlučuju da ga prihvate kao pobjednika, ali uz određene korekcije. Zbog situacije sa diplomama, Grakalić i Bon unajmljuju beogradskog arhitektu Miladina Prljevića da ih predstavlja u ovom poslu. Nakon izvršenih izmjena fasada, Hipotekarna banka otkupljuje projektnu dokumentaciju, ali kaže autorima da će najvjerovatnije odustati od gradnje zbog mogućeg rata. Ovo je vjerovatno bio samo izgovor jer je poznato da je bilo nesuglasica oko honorara. Poslije odlaska Bona i Grakalića u Zagreb kreće se sa gradnjom palate. Izgradnja je završena 20. oktobra 1939. godine. Ključnu ulogu u toku izgradnje ima statičar Ðorđe Lazarević, koji je svoj posao odradio besprijekorno dobro, te prilikom savezničkog bombardovanja bomba od pola tone nije uspjela da sruši zgradu.